Ανδρέας Κοκκέβης

Ο Ανδρέας Κοκκέβης (1909-1997) ήταν Έλληνας ιατρός και πολιτικός, στενός φίλος και συνεργάτης του Γεωργίου Παπανδρέου. Διατέλεσε επί σειρά ετών βουλευτής Μεσσηνίας, καθώς και υπουργός.

Βίος
Γεννήθηκε το 1909 στην Χώρα Μεσσηνίας. Σπούδασε στην Ιατρική Σχολή του Πανεπιστημίου Αθηνών.Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6

Διετέλεσε βουλευτής Μεσσηνίας από το 1950 μέχρι το 1952 και από το 1956 μέχρι το 1967 και την επιβολή της χούντας. Αρχικά εκλεγόταν με το Κόμμα Φιλελευθέρων και το 1961 πρωτοστάτησε στην ίδρυση της Ενώσεως Κέντρου.

Χρημάτισε υφυπουργός Κοινωνικής Πρόνοιας (19  Φεβρουαρίου   1964 - 16 Οκτωβρίου 1964) και υπουργός Υγιεινής (16 Οκτωβρίου 1964 - 15 Ιουλίου 1965) στις κυβερνήσεις του Γεωργίου Παπανδρέου.Κυβέρνησις ΓΕΩΡΓΙΟΥ ΠΑΠΑΝΔΡΕΟΥ Από 19.2.1964 έως 15.7.1965

Μεταπολιτευτικά δραστηριοποιήθηκε στην επανασύσταση της Ενώσεως Κέντρου (Ένωσις Κέντρου - Νέες Δυνάμεις) και διατέλεσε υπουργός Κοινωνικών Υπηρεσιών στην κυβέρνηση Εθνικής Ενότητας υπό τον Κωνσταντίνο Καραμανλή, από τις 24 Ιουλίου 1974 έως τις 9 Οκτωβρίου 1974.KΥΒΕΡΝΗΣΙΣ ΚΩΝΣΤΑΝΤΙΝΟΥ Γ. ΚΑΡΑΜΑΝΛΗ (Κυβέρνησις Εθνικής Ενότητας – De  Facto) Από  24.7.1974 έως  21.11.1974 Επανεξελέγη βουλευτής Μεσσηνίας στις πρώτες μεταδικτατορικές εκλογές του Νοεμβρίου του 1974, αλλά απέτυχε να επανεκλεγεί το 1977, και προσχώρησε αρχικά στο ΚΟΔΗΣΟ (Σεπτέμβριος 1980)"Ο Α. Κοκκέβης προσχώρησε στο ΚΟΔΗΣΟ", Τα Νέα, φύλλο 29ης Σεπτεμβρίου 1980, σελ. 16. και μετά στη Νέα Δημοκρατία, με την οποία εκλέχθηκε βουλευτής Επικρατείας το 1981 (από τις προσπάθειες του Ράλλη για ανοίγματα στο Κέντρο).

Πέθανε σε ηλικία 88 ετών στις 11 Δεκεμβρίου 1997.Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6 Κηδεύτηκε στις 13 Δεκεμβρίου 1997 από το Πρώτο Νεκροταφείο Αθηνών.εφ. Τα Νέα, Αντίο στον Ανδρέα Κοκκέβη, 12 Δεκεμβρίου 1997, ανάκτηση 27 Ιουλίου 2017. Ήταν παντρεμένος με την Ηρώ Κοκκέβη και είχαν παιδιά.

Παραπομπές

Κατηγορία:Βουλευτές Μεσσηνίας
Κατηγορία:Βουλευτές επικρατείας
Κατηγορία:Έλληνες υπουργοί Κοινωνικών Υπηρεσιών
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Έλληνες υπουργοί Υγιεινής
Κατηγορία:Έλληνες υφυπουργοί Υγιεινής